смешки за Тенис
Един алчен тип видял в двора на съседа си огромен тенис корт. И го попитал:
- Комшу, как направи това чудо за един ден, бе? Сигурен съм, че вчера го нямаше!
Оня му отговорил:
- Аз, лично - не съм си мръднал пръста. Вчера отидох при Омагьосаното езеро и срещнах Вълшебната жаба. И тя ми изпълни едно желание. Ако искаш - иди и ти! Обаче, да знаеш, че кекерицата малко недочува! Затова - говори по-високо!
Сребролюбецът направо се втурнал към въпросното място! Не след дълго, там се появила Вълшебната жаба. Тя го попитала благо:
- Добри човече, какво мога да направя за теб? Поискай от мен каквото и да е и аз ще го изпълня!
Алчният тип ужасно се задъхал от вълнение! И едва намерил дар-слово да промълви:
- Искам цялата ми къща да тъне в злато!
Приказното създание го уверило:
- Смятай работата за уредена! Иди си с мир!
Когато нашият герой се завърнал - направо щял да получи инфаркт! Цялата му къща била потънала в блато!
Той се разпсувал зверски, колкото му глас държи! Комшията излязъл и попитал:
- Какво става? Проблеми ли имаш?
Сребролюбецът се затюхкал:
- Е, как да нямам, бе, човек! Пустата му жаба не ме е чула добре. И къщата ми, вместо в злато е потънала в блато!
Съседът го упрекнал:
- Аз - казах ли ти да говориш по-високо, бе? Да не мислиш, че аз съм си поискал голям тенис?!